Stephan Christiansen

Stephan Christiansen (født 30. juni 1970) er en norsk kristen forkynner. Han er oppvokst i Tønsberg og Horten, men har bodd i Oslo siden 1990. Han er gift med Anne Christiansen. De har sammen tre døtre. 
Christiansen har grunnlagt Ny Generasjon elev og studentorganisasjon. Ekteparet Christiansen har grunnlagt Jesus Revolution, Jesus Church Oslo, Jesus Movement, Day & Night og Israel Next. De er også ansvarlige for Troens Bevis Bibel og Misjonsinstitutt. 


== Bakgrunn ==


=== Oppvekst ===
Stephan Christiansen, født 30. juni 1970, er sønn av Roar Christiansen og Tora Marie Myreng. I barne- og ungdomsårene var han aktiv i Tønsberg Pinsekirke Betania, Filadelfia Horten og menigheten Smyrna i De Frie Evangeliske Forsamlinger. 
Stephan Christiansen spilte trompet i Lillås Skolekorps, Presterød skolekorps, Betania Hornmusikk, Vestfold Janitsjar og Nordiska Ungdomsorkestern, og var elev ved musikklinjen på Greveskogen videregående skole i Tønsberg. Der var han aktiv i det lokalet laget av Norges Kristelig Student og Skoleungdomslag.


=== Oslo Kristne Senter ===
Stephan Christiansen begynte sine tjeneste i Oslo Kristne Senter (OKS). Han var elev ved OKS Bibelskole i 1988/89 og arbeidet som sivilarbeider i OKS fra 1990 til 1991. I denne perioden var han også aktiv i OKS Singers & Band som sanger, låtskriver og trompetist. I 1992 startet han et nytt ungdomsarbeid kalt Ny Generasjon i Oslo Kristne Senter, og han arbeidet som ungdomsleder fra 1992 til 1996. Han var også fast lærer på OKS Bibelskole fra 1993 til 1997.  


== Ny Generasjon ==
Anne Christiansen startet et studentarbeid på Universitetet i Oslo i 1987 etter at hun hadde vært på en Fire Conference arrangert av Christ for all Nations i Frankfurt som var initiert av den tyske evangelisten Reinhardt Bonnke. Der ble hun inspirert av den amerikanske forkynneren Bob Weiner til å gi evangeliet til Oslos studenter. Denne virksomheten fortsatte under navnet Ny Generasjon Studenter i 1993, som drev med bønn og evangelisering på universitetet i Oslo. Ny Generasjon Studenter var fra 1993 til 1996 organisert som en avdeling under Oslo Kristne Senters ungdomsarbeid under Stephan Christiansens ledelse. Ny Generasjon elev og studentunion formelt grunnlagt som en selvstendig ungdomsorganisasjon av Stephan Christiansen i 1996.   
Stephan Christiansen var daglig leder for Ny Generasjon i Norge fra 1996 til 2000, samt styreleder fra 1996-2004 og fra 2008-2010. 


=== New Generation International ===
Stephan Christiansen var engasjert i Ny Generasjons internasjonale arbeid fra 1997 til 2018, og arbeidet som internasjonal leder de første årene. Ny Generasjon ble først etablert i Danmark i 1998 og i Sverige i 2001. Siden ble Ny Generasjon etablert i en rekke land. I 2002 ble New Generation International opprettet for å starte, støtte og veilede Ny Generasjon i nye nasjoner. Dette skjedde i forbindelse med Ny Generasjons første nordiske konferanse i Ekeberghallen, som samlet 3500 deltagere, deriblant 200 internasjonale delegater. I 2005 ble stiftelsen New Generation International formelt opprettet. Christiansen var styreleder fra stiftelsens opprettelse fram til 2012, da den ble avviklet. Den formelle stiftelsen ble erstattet med New Generation International Advisory Board, der Christiansen var medlem fram til 2018.
I 2018 ble det uenighet om videre organisering av det internasjonale arbeidet - å fortsette som det internasjonale nettverket New Generation International Advisory Board, eller gjenoppta den mer aktive tilnærmingen i form av en forpliktende stiftelse. Det ble først besluttet å opprette den internasjonale stiftelsen og samlet inn kapital til dette i mai 2018. Men uenighet rundt organiseringen og mandatet gjorde at planene ble nedstemt av Ny Generasjon i Norge og Sverige, og at Stephan Christiansen trakk seg fra New Generation International Advisory Board.


== Jesus Revolution ==
Jesus Revolution er en kristen ungdomsbevegelse som ble grunnlagt av Anne og Stephan Christiansen i 1997. Den har som mål å bringe evangeliet om Jesus til verdens ungdommer. Stephan Christiansen har vært styreleder i Jesus Revolution siden opprettelsen.   
Hver sommer siden 1998 har Jesus Revolution arrangert sommerteam der ungdom i alderen 14 til 29 år engasjeres i et to ukers misjonsoppdrag i en europeisk by. I 2017 innledet Jesus Revolution et offisielt samarbeid med Pentecostal European Fellowship om felles sommersatsninger, og fra 2018 har man arrangert Impact i samarbeid med PEF. 8000 ungdommer har vært deltagere på Sommerteam og Impact. 
Fra 1997 til 2001 arrangerte Jesus Revolution kampanjer i flere norske byer. I 2001 ble dette erstattet med konsertteam og mobilteam som hadde evangelistiske events i 800 byer i Europa. I 2018 begynte man igjen med kampanjer, nå med Italia som satsningsområde. 
Høsten 2010 trakk Stephan Christiansen seg som fronfigur og leder i den internasjonal delen av Jesus Revolution, men i 2017 kom han tilbake som internasjonal leder. 


== Kampanje-evangelist ==
Jesus Revolutions første virkegren var evangelistiske kampanjer i moderne drakt med live musikk, hip-hop dansere og forkynnelse.
Stephan Christiansen var evangelist og vokalist på Jesus Revolutions kampanjer i  Kristiansand (1997), Bergen (1998), Sandnes (1998), Malaga (1998), Fuengirola (1998) Oslo (1998), Ålesund (1999), Stavanger (1999), Herning (1999), Tønsberg (2000), Asker (2000), Bærum (2000), Tromsø (2001), Torino (2001), Sandnes (2006), Roma (Ostia) (2017), Modugno (2019), Catanzaro (2019) og Matera (2019).  


== Redaktør og skribent ==
Stephan Christiansen var ansvarlig redaktør for JesusAvisa fra grunnleggelsen i 1998 til avviklingen i 2008. JesusAvisa ble gitt ut av Jesus Revolution. Stephan Christiansen har vært skribent i avisene Dagen, Magazinet og Korset Seier.


== TV ==
Stephan Christiansen var programleder for Jesus Revolutions TV-program Youth of Europe som ble produsert fra 2002 til 2008. Hvert program ble filmet i ulike europeiske byer. Programmet ble sendt på God TV og fem andre TV-kanaler.I desember 2020 ble Stephan Christiansen programleder for Jesus Revolutions YouTube program Jesus Revolution Band & Preachers.


== Jesus Church ==
Menigheten Jesus Church Oslo ble grunnlagt i år 2000, av Anne og Stephan Christiansen. Menigheten har 325 medlemmer pr. 1.1.2020. Jesus Church ble en del av den norske pinsebevegelsen i 2004. Menigheten er base for Jesus Revolution. (Jesus Church er hjemmemenighet for misjonsarbeidet Jesus Revolution) Jesus Church flyttet inn i Markus kirke på St. Hanshaugen i 2014. Jesus Church har siden 2011 hatt en avdeling for Oslo Sør som holder gudstjenester i Kolbotn Kulturhus. Stephan Christiansen har vært menighetens hovedpastor siden grunnleggelsen i 2000. 


== Troens Bevis Bibel & Misjonsinstitutt ==
Stephan Christiansen samarbeidet med evangelist Aril Edvardsen fra 1998 fram til dennes død i 2008. Christiansen var fast taler på sommerstevner i Sarons Dal i regi av Troens Bevis Verdens Evangelisering, deltok på Aril Edvardsens kampanjer med predikantseminar i utlandet, og hadde omfattende turnesamarbeid i Norge.  Jesus Revolution medvirket i årrekke på ungdomsfestivalen Jesus to the Nations, og hadde i noen år sine treningsleire som forberedte ungdommer til misjonsreiser i tilknytning til sommerstevnene i Sarons Dal, der de også var også engasjert i barne-og ungdomssatsningene.
En av virksomhetene i Sarons Dal var Troens Bevis Bibel og Misjonsinstitutt, (TBBMI) som ble grunnlagt av Aril Edvardsen i 1968. I 2008, ga Aril Edvardsen Troens Bevis Bibel og Misjonsinstitutt videre til Stephan Christiansen og Anne Christiansen, med ansvar for å drive TBBMI videre i samme visjon og samme ånd.I 2009 flyttet TBBMI til Oslo. Stephan Christiansen har vært rektor for TBBMI siden 2008.
TBBMI tilbyr 1, 2, eller 3-årig utdanning innen misjon, evangelisering, kristent lederskap og menighetsbygging.


== Jesus Movement ==
I 2018 startet Stephan Christiansen og Anne Christiansen et nytt skole- og studentarbeid, kalt Jesus Movement. Jesus Movement ble første gang presentert offentlig av Stephan Christiansen på Budapest Arena i forbindelse med en Fire Conference arrangert av Christ for all Nations og Daniel Kolenda. 


== Day & Night ==
I 2018 grunnla Stephan Christiansen og Anne Christiansen Day & Night, et senter for lovsang, bønn og barmhjertighet. Day & Night holder til i Markus kirke, og har som mål å være åpent 24/7. Day & Night ønsker å ha en allianse for Guds folk som sammen bidrar med å virkeliggjøre visjonen. 


== Israel Next ==
Stephan Christiansen og Anne Christiansen tok initiativ til opprettelsen av organisasjonen Israel Next i 2018. Visjonen til Israel Next er Israel til neste generasjon. Informasjon, utdanning, reiser, historisk bevissthet og støtte til Israel er fem satsningsområder for organisasjonen. Israel Next ble lansert i mars 2019. Stephan Christiansen er styreleder og Roar Sørensen er daglig leder for Israel Next. 


== Israel og Holocaust ==
Stephan Christiansen er med i founding circle for Jerusalem Prayer Breakfast,(JPB) en global bevegelse som samler kristne og politiske ledere til bønn i samarbeide med det Israelske parlamentet Knesset. Den første bønnefrokosten ble avholdt i 2017, og Israels president Rueven Rivlin holdt en mottagelse for delgatene i presidentens residens. Siden 2010 har han også ledet reiser til Israel for studenter og pastorer.   
Stephan Christiansen tok inititativ til å arrangere Holocaust Memorial Day i Jesus Church første gang i 2011. Arrangementet har blitt avholdt flere ganger med talere som Erna Solberg, Dagfinn Høybråten og Jan Otto Johansen. Christiansen skrev og fremførte egen musikk til Holocaust Memorial Day som ble utgitt som Lest We Forget – In the shadows of the Holocaust i 2015. Albumet kom ut i en ny versjon i mars 2020. 
I boken «En moderne pilegrims bekjennelser», en dagbok der handlingen foregår i Israel, skriver Stephan Christiansen om oppdagelsen av sin jødiske familebakgrunn. 


== Jesus Kids ==
Jesus Kids ble grunnlagt av Kåre Skuland i 2016, og ble etablert som egen stiftelse i 2019. Jesus Kids hovedvirksomhet er en app-basert trosopplæringsplan som ble lansert i 2019.  Visjonen er å gjøre verdens barn til disipler av Jesus Kristus. Stephan Christiansen er styremedlem og internasjonal ambassadør for Jesus Kids.


== Internasjonalt engasjement ==
Medlem av Empowered 21.
Medlem  av Empowered 21’s Global Evangelist Alliance Executive Committee. 
Medlem av Empowered 21’s Next Gen Neetwork.  
Med i Founding circle for Jerusalem Prayer Breakfast. 
Medlem av Europe Shall Be Saved Evangelistic Core Team. 
Med i World Evangelical Alliance Global Strategy Working Group i 2018.


== Bokutgivelser ==


=== Egne bøker ===
1995 Kampskrift for en ny generasjon (Logos forlag ISBN 82-7067-256-4)
1996 – Ny standard for en ny generasjon (Logos forlag ISBN 82-7341-470-1)
2003 – Jesus revolusjonær, selvbiografien og historien om Ny generasjon og Jesus Revolution. (Hermon forlag ISBN 82-302-0054-8, 336 sider)
2010 – Det Jesusrevolusjonære manifest. (Hermon forlag ISBN 978-82-302-0803-8, 277 sider)
2014 – En moderne pilegrims bekjennelser (Hermon forlag ISBN 978-82-302-1138-0, 300 sider)


=== Bidrag ===
1996 – Ja til sex! – Med bibelen som veiviser (Rex forlag ISBN 82-7388-478-3)
2005 - Sleng deg i veggen, - Alt du trenger å vite for å nå dagens ungdom (Hermon forlag ISBN 978-82-302-0400-9)
2007 – Bibelen – Guds Ord, studieutgave (Bibelforlaget ISBN 978-82-7839-039-9)
2008 - Guds løve – Verdensevangelist og brobygger (Hermon Forlag, ISBN 978-82-302-6048-5)
Oslo Symposium 2019 –  (Kristenfolket)


== Musikk ==


=== Egne prosjekt, album ===
1995 Kampsanger for en ny generasjon (Logos forlag LSCD01)
1996 Lovsanger for en ny generasjon (Logos forlag LOGCD02)
1998 Jesus Revolution (Master Music MMD981)
2000 Jesus Revolutionaries (Master Music MMD2003)
2006 Evangelietoner (JM Jesus Movement JEM08)
2015/20 Lest we forget - In the shadow of the Holocaust (JCP)


=== Annen utgivelse, album ===
1997 – MIA, Krig (Master Music MMD975)


=== Med Jesus Revolution, album ===
2001 Jesus is Coming (Master Music JRM043)
2003 On with the revolution (Master Music JRM04)
2005 The Battle of Europe (JM Jesus Movement JEM06)
2006 The beginning and the end (JM Jesus Movement JEM07)
2007 Paradigm – On fire (JM Jesus Movement JEM07)


=== Med Jesus Church, album ===
2004 Lovsang & Hyllest, Jesus Church (JM Jesus Movement JEM05)
2015 Det er fullbrakt, Jesus Church (JCP0215)
2015 It is finished, Jesus Church (JCP0216)


=== Bidrag ===
1991 – OKS Singers & Band, Det strømmer glede (OKS forlag)
1992 – Oslo Kristne Senter, Camp Meeting Live (Mudi)
2000 – Diverse artister, La lovsangen stige (Master Music MMD2005)
2003 – Diverse artister, Åpne mitt hjerte for deg (Master Music MMD2032)


=== Musikaler ===
1990: Intet nytt under solen
1996: Oppviglerne
1997: 3D
2003: The Battle of Europe


=== Musikkprosjekter ===
2011: Mysterion, musikalsk evkaristi
2014: Pasjonsmusikk – en påskefeiring i ord og toner
2014: Musikk til Salmenes bok


== Kontroverser ==
I 2016 ble det lansert en serie på 5 programmer på vgtv kalt «frelst». I denne «dokumentaren» forteller en kvinne om sin tid i Jesus Revolution. Kvinnen var samtidig ansatt journalist i VG og redaktør for serien om seg selv. I serien fremmes det kritikk mot Stephan Christiansens lederstil, som omtales som kontrollerende. I kjølvannet av denne serien stod flere frem og fortalte om lignende opplevelser i Jesus Revolution. Andre tidligere misjonærer i Jesus Revolution sto fram med positive erfaringer fra sin deltagelse i misjonsorganisasjonen. Stephan Christiansen beklaget i en kronikk i VG eventuelle belastninger som Jesus Revolutions misjonærer hadde hatt i virksomhetens pionertid.


== Referanser ==


== Kilder ==
Anne og Stephan Christiansen i årstall. Korsets Seier, 11. juni 2004, side 7.
http://www.nygenerasjon.no/ – Ny Generasjon
https://www.vgtv.no/video/124860/frelst-episode-1-hemmeligheten
https://www.vg.no/nyheter/meninger/i/mJqMp/kronikk-om-vgtv-serien-frelst-jesus-revolution-var-ikke-det-jeg-trengte
https://korsetsseier.no/2018/08/23/ny-generasjon-onsker-ikke-stephan-christiansen-som-leder/
http://www.jesusrevolution.org/ – Jesus Revolution


== Eksterne lenker ==
Jesus Revolution
Ny Generasjon
Jesus Church
Jesus Movement Arkivert 13. august 2006 hos Wayback Machine.